rejauldu/bengali-wikipedia huggingface dataset:
বেলাল আহমেদ (জন্ম: ২৮ নভেম্বর ১৯৪৮ - মৃত্যু: ১৮ আগস্ট ২০১৪),চলে গেলেন চলচ্চিত্র নির্মাতা বেলাল আহমেদ ঢাকার হাতিরপুলে জন্মগ্রহণ করেন। তিনি বাংলাদেশের একজন খ্যাতিমান চলচ্চিত্র নির্মাতা। তিনি ১৯৬৭ সালে পরিচালক নজরুল ইসলামের সাথে স্বরলিপি ছবিতে সহকারী পরিচালক হিসেবে কাজ শুরু করেন। এবং ১৯৭৯ সালে নাগরদোলা চলচ্চিত্রটি পরিচালনার মধ্যে দিয়ে পূর্ণ-পরিচালক হিসেবে আত্মপ্রকাশ করেন।সামাজিক প্রতিবন্ধীদের সংগ্রাম তিনি তার দীর্ঘ চলচ্চিত্র জীবনে মোট নয়টি চলচ্চিত্র নির্মাণ করেছেন। সর্বশেষ তিনি মাহমুদুল হকের 'মাটির জাহাজ' উপণ্যাস অবলম্বনে অনিশ্চিত যাত্রা নামে একটি চলচ্চিত্র নির্মাণের কাজ শুরু করেছেন।'অনিশ্চিত যাত্রা'র শুটিং শেষ   সংক্ষিপ্ত জীবনী  বেলাল আহমেদের জন্ম ঢাকার হাতিরপুলে ১৯৪৮ সলের ২৮ নভেম্বর। তার বেড়ে উঠাও ঢাকাতেই, তিনি ছোট বেলা থেকেই বিনোদন সংস্থা গুলোর সাথে জড়িত। তিনি শিশু শিল্পী হিসেবে প্রায় সাতটি প্রামান্য চিত্রে কাজ করেছেন। এবং ষাটের দশকের প্রথম দিকে ততকালীন পূর্ব পাকিস্তান আমলে কাজী জহির পরিচালিত উর্দু ভাষার বন্ধন ছবিতে কিশোর শিল্পী হিসেবে অভিনয় করেছিলেন। এছাড়াও তিনি রেডিও পাকিস্তান এবং ভয়েস অফ আমেরিকা এর প্রচারিত নাটকেও কণ্ঠ দিয়েছেন।   চলচ্চিত্র জীবন  বেলাল আহমেদ ১৯৬৭ সালে চলচ্চিত্র পরিচালক নজরুল ইসলামের সাথে স্বরলিপি চলচ্চিত্রে সহকারী পরিচালক হিসেবে কাজ শুরু করেন এবং এটি ১৯৭০ সালে মুক্তি পায়। স্বাধীনতা যুদ্ধের বেশ কয়েক বছর পর ১৯৭৬-এ তিনি পূর্ণ-পরিচালক হিসেবে নাগরদোলা চলচ্চিত্রটি নির্মাণ শুরু করেন এবং এটি ১৯৭৯ সালে মুক্তি দেয়া হলে ব্যাপক সফলতা অর্জন করে। এরপর দীর্ঘ বিরতি নিয়ে আবার ১৯৮৪ সালে নির্মাণ করেন নয়নের আলো ছবিটি। নয়নের আলো মুক্তির পর থেকে তিনি নিয়মিত চলচ্চিত্র নির্মাণ শুরু করেন, যেমন- ঘর আমার ঘর (১৯৮৬), আমানাত (১৯৮৭), বন্ধন ও গঙ্গা যমুনা (১৯৮৮), সাক্ষী প্রমাণ (১৯৮৯) এবং ১৯৯০ সালে ক্রিমিনাল ছবিটি নির্মাণ করে আবার দীর্ঘ বিরতিতে চলে যান।  এরপর তিনি ফিরে আসেন ২০০৫ সালে, বাংলাদেশের বিখ্যাত কথা সাহিত্যিক হুমায়ুন আহমেদের জনপ্রিয় উপণ্যাস নন্দিত নরকে অবলম্বনে একই শিরোনামে নির্মাণ শুরু করেন চলচ্চিত্র নন্দিত নরকে এবং এটি ২০০৬ সালে মুক্তি লাভ করে। আবার পাঁচ বছরের বিরতি নিয়ে তিনি ২০১১ সালে এসে মাহমুদুল হকের 'মাটির জাহাজ' উপণ্যাস অবলম্বনে অনিশ্চিত যাত্রা নামে একটি চলচ্চিত্র নির্মাণের কাজ শুরু করেছেন।﻿মিলনকে নিয়ে ‘অনিশ্চিত যাত্রা’ এই চলচ্চিত্রটি ২০১২ সালে মুক্তি দেয়া হবে।  সর্বশেষ তিনি ইমপ্রেস টেলিফিল্ম এর ব্যানারে নির্মিতব্য অনুদানের ছবি ভালোবাসবোই তো এর কাজ করছিলেন। প্রেমের গল্প নিয়ে নির্মিতব্য ছবিটির প্রধান অভিনয় শিল্পী হলেন মৌসুমী ও নিলয়। আগস্ট ২৫ থেকে ছবিটির বাকি অংশের শুটিং শুরু হওয়ার কথা ছিল।    পরিচালিত চলচ্চিত্রসমূহ   নাগরদোলা - (১৯৭৯)  নয়নের আলো - (১৯৮৪)  ঘর আমার ঘর - (১৯৮৬)  আমানাত - (১৯৮৭)  বন্ধন - (১৯৮৮)  গঙ্গা যমুনা - (১৯৮৮)  সাক্ষী প্রমাণ - (১৯৮৯)  ক্রিমিনাল - (১৯৯০)  নন্দিত নরকে - (২০০৬)  অনিশ্চিত যাত্রা - (২০১২)  ভালোবাসবোই তো - (২০১৪ অসমাপ্ত)   সম্মাননা    আন্তর্জাতিক চলচ্চিত্র উত্সবে অংশগ্রহণ    আন্তর্জাতিক সম্মাননা    জাতীয় চলচ্চিত্র পুরস্কার    মহাপ্রয়াণ   আরও দেখুন   তথ্যসূত্র   বহিঃসংযোগ    - এ  বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী চলচ্চিত্র ব্যক্তিত্ব বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী অভিনেতা বিষয়শ্রেণী:১৯৪৮-এ জন্ম বিষয়শ্রেণী:২০১৪-এ মৃত্যু
হা ধালু অ্যাটল এডুকেশন সেন্টার, মূলত হা ধালু কমিউনিটি স্কুল নামে পরিচিত, মালদ্বীপের একটি সরকারি বিদ্যালয়। ১৮ মার্চ ১৯৭৮ সালে হা ধালু অ্যাটল প্রধান থিয়ারা মোহাম্মদ রশিদ ভিত্তিপ্রস্তর স্থাপন করেছিলেন এবং ১ মার্চ ১৯৭৯ সালে বিদ্যালয়টি খোলা হয়েছিল। এই বিদ্যালয়টি ১৯৭৯ সালের ১ মার্চ রাষ্ট্রপতি মামুন আবদুল গাইয়ুম দ্বারা চালু করা হয়েছিল।  বিষয়শ্রেণী:মালদ্বীপের বিদ্যালয় বিষয়শ্রেণী:১৯৭৯-এ প্রতিষ্ঠিত শিক্ষাপ্রতিষ্ঠান
ইন্টারনেট এক্সপ্লোরার মাইক্রোসফট কর্পোরেশনের উদ্ভাবিত এবং এক সময়ের সবচেয়ে জনপ্রিয় ওয়েব ব্রাউজার। ১৫ জুন ২০২২ সালে মাইক্রোসফট, ইন্টারনেট এক্সপ্লোরার প্রকল্পের বন্ধ ঘোষণা করে।   ইতিহাস  প্রথমে যখন আই-ই (ইন্টারনেট এক্সপ্লোরার) বাজারে ছাড়া হয় তখন এটিকে কিনতে হত। কিন্তু মাইক্রোসফট কর্পোরেশন ব্রাউজার বাজারে নিজের আধিপত্য বিস্তারের লক্ষ্যে নতুন মার্কেটিং স্ট্রাটেজি ঠিক করে। যার পরিপ্রেক্ষিতে আই-ই কে উইন্ডোজ অপারেটিং সিস্টেমের সাথে ফ্রি জুড়ে দেয়া হয়। আর এর পর থেকেই শুরু হয় আই-ই এর উত্থান। আই-ই ৬ বাজারে আধিপত্য বিস্তার করে রেখেছিল বহু বছর ধরে। কিন্তু মোজিলা ফায়ারফক্স বাজারে আসার পর এর একক আধিপত্যে চির ধরে। মোজিলা ফায়ারফক্স ওপেন সোর্স বিধায় এর ডেভেলপমেন্ট খুব দ্রুত হয়। ট্যাব-ব্রাউজিং এবং বাড়তি নিরাপত্তা আই-ই কে বাধ্য করে নিরাপত্তা নিয়ে নতুন করে ভাবতে। আর এই লক্ষ্যে মাইক্রোসফট উদ্ভাবন করে তাদের ব্রাউজারের নতুন ভার্সন ইন্টারনেট এক্সপ্লোরার ৭।   ইন্টারনেট এক্সপ্লোরারের বিভিন্ন সংস্করণ   ইন্টারনেট এক্সপ্লোরার ৭  ইন্টারনেট এক্সপ্লোরার ৭ বিশেষ ফিচার-সমুহঃ  ট্যাব-ব্রাউজিং  সম্প্রসারিত নিরাপত্তা ব্যবস্থা (Extended security system)  সম্প্রসারণযোগ্য অনুসন্ধান ব্যবস্থা (Extensible search system) (ফায়ারফক্স এর মত)  পপ-আপ ব্লকার  ফিড এজেন্ট (লাইভ বুকমার্ক)  দুর্বলতাঃ  বিজ্ঞাপন রোধক (এড ব্লকার) নেই।  ধীর গতিতে কাজ করে।(ডায়াল-আপ ব্যবহারকারীগণ এটা ভালো বুঝতে পারবেন)  প্লাগ-ইন এর অভাব।  এটা সত্যি যে, আই-ই ৭ ফায়ারফক্স এর আগ্রাসন বন্ধ করার জন্যই মাইক্রোসফট এর পক্ষ থেকে পালটা জবাব, কিন্তু অনেকেরই ধারণা ফায়াফক্স এর গ্রোথ রেট এর কাছে আই-ই ৭ শেষ পর্যন্ত টিকতে পারবে না।   তথ্যসূত্র    বহিঃসংযোগ   ইন্টারনেট এক্সপ্লোরার ওয়েব সাইট  ইন্টারনেট এক্সপ্লোরার ৭ রিভিউ  IEBlog — ইন্টারনেট এক্সপ্লোরার দলের ওয়েব ব্লগ  Channel9 Wiki: InternetExplorer — ইন্টারনেট এক্সপ্লোরার এর জন্য উইকি  ইন্টারনেট এক্সপ্লোরার কমিউনিটি — অফিসিয়াল মাইক্রোসফট ইন্টারনেট এক্সপ্লোরার কমিউনিটি  কীভাবে ইন্টারনেট এক্সপ্লোরার ৬ আনইন্সটল করবেন? — উইন্ডোজের প্রি-এক্সপি সংস্করণের জন্য একটি মাইক্রোসফট সাপোর্ট নিবন্ধ  Secunia Vulnerability Report for Microsoft Internet Explorer 6.x  ইন্টারনেট এক্সপ্লোরার ইতিহাস  Remove IE from Windows 2000 at install — A guide to burning IE-free Windows installer discs  ইন্টারনেট এক্সপ্লোরার এবং .নেট - A guide to automating IE with C#/VB.NET  OpenSearch Generator - Generates OpenSearch XML search provider for Internet Explorer 7  nLite — A program that disables installation of specified Windows components, including IE  Internet Explorer 7 Beta 3 release notes  মাইক্রোসফট ইন্টারনেট এক্সপ্লোরার এর পুরনো সংস্করণসমূহ  কিবোর্ড শর্টকার্ট  বিষয়শ্রেণী:ওয়েব ব্রাউজার বিষয়শ্রেণী:অ্যাপ্লিকেশন সফটওয়্যার বিষয়শ্রেণী:ইন্টারনেটের ইতিহাস বিষয়শ্রেণী:উইন্ডোজ ওয়েব ব্রাউজার বিষয়শ্রেণী:বন্ধ হওয়া মাইক্রোসফট সফটওয়্যার বিষয়শ্রেণী:এক্সবক্স ওয়ান সফটওয়্যার বিষয়শ্রেণী:১৯৯৫-এর সফটওয়্যার বিষয়শ্রেণী:মালিকানাধীন সফটওয়্যার
হাবিবুর রহমান বাংলাদেশের সাতক্ষীরা জেলার রাজনীতিবিদ যিনি সাতক্ষীরা-২ আসনের সংসদ সদস্য ছিলেন।   প্রাথমিক জীবন  হাবিবুর রহমান সাতক্ষীরা জেলার সদর উপজেলায় জন্মগ্রহণ করেন।   রাজনৈতিক জীবন  হাবিবুর রহমান ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে সাতক্ষীরা-২ আসন থেকে সংসদ সদস্য নির্বাচিত হন।  ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে ও ২০০৮ সালের নবম জাতীয় সংসদ নির্বাচনে জাতীয় পার্টি (মঞ্জু)র প্রার্থী হিসেবে তিনি সাতক্ষীরা-২ আসন থেকে পরাজিত হয়ে ছিলেন। তার ছেলে সাতক্ষীরা জেলা জাতীয় পার্টির যুগ্ম সাধারণ সম্পাদক মোঃ মশিউর রহমান বাবু।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সাতক্ষীরা জেলার রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:জাতীয় পার্টি (মঞ্জু) এর রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জাতীয় পার্টির রাজনীতিবিদ
ইরফান আহমেদ (জন্ম: ২৮ অক্টোবর ১৯৯৪) একজন বাংলাদেশী ক্রিকেটার।  যিনি র হয়ে ২ এপ্রিল ২০১৮ সালে ২০১৭-১৮ ঢাকা প্রিমিয়ার বিভাগ ক্রিকেট লিগে লিস্ট এ ক্রিকেটে আত্মপ্রকাশ করেন।    আরও দেখুন    নাসির হোসেন   তথ্যসূত্র    বহিঃসংযোগ      বিষয়শ্রেণী:খেলাঘর সমাজ কল্যাণ সমিতির ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:নারায়ণগঞ্জ জেলার ব্যক্তি বিষয়শ্রেণী:ঢাকা বিভাগ থেকে আগত ক্রিকেটার
আমি যে কে তোমার হল একটি ভারতীয় বাঙালি ভাষার রোম্যান্স নাটকীয় চলচ্চিত্র যা রবি কিনাগি পরিচালিত এবং এসভিএফ এন্টারটেনমেন্ট ব্যানারের অধীনে শ্রীকান্ত মেহতা এবং মহেন্দ্র সোনি দ্বারা প্রযোজিত। চলচ্চিত্রটিতে অঙ্কুশ, সায়ন্তিকা বন্দ্যোপাধ্যায় এবং নুসরাত জাহান রয়েছেন মুখ্য ভূমিকাতে। এই ছবিটি ১৯ মে ২০১৭ তে মুক্তি পায়। এটি স্বপ্নীল জোশী এবং সোনালী অভিনীত মারাঠি চলচ্চিত্র মিঠার পুনর্নির্মাণ।   গল্প  এই চলচ্চিত্রে অঙ্কুশ একজন তরুণ মিলিয়নিয়ার। তিনি রিসোর্ট ব্যবসা সফলভাবে চালান। তার জীবন তার সেরা বন্ধু এবং ব্যবসায়িক সহযোগী, প্রাচী দ্বারা অনুপ্রাণিত। জীবনের সব মজা এবং কাজ এবং মেয়েদের হয়, পর্যন্ত তার গাড়ি এশা এর চক্রের মধ্যে বিরতি আদিত্য তৎক্ষণাৎ সুন্দর এবং নির্দোষ মেয়ে দ্বারা প্রণোদিত হয়, তারা প্রথম, ধনী ব্যাচেলর কোন স্বার্থ আছে বলে মনে হয়। তিনি তার অবলম্বনে একটি চাকরি প্রদান শেষ পর্যন্ত তিনি দ্বিতীয় স্থানান্তর কাজ করতে পারে না। সময় যত যায়, আদিত্য ইশার সঙ্গে তার গভীর চিন্তা ভাগ করে নিতে শুরু করেন। তিনি তার কাকি দ্বারা তৈরি খাদ্য ভালোবাসা সফল ব্যক্তিত্বের পিছনে সরল, প্রণয়শীল মানুষ দেখায়। অবিশ্বাস্যভাবে, তিনি এই প্রথম মানুষ তার হৃদয় হারায় যারা প্রতিশ্রুতি দেয়। এই তিনটি অক্ষর বন্ধুত্বপূর্ণ সেরা হয়ে। প্রাচী এই দুটি মধ্যে ক্রমবর্ধমান রসায়ন দেখতে পায় এবং সে তার ভালবাসা রাখে আদিত্য তার ভিতরে লুকানো। পূর্বের অতীতের ফসল যখন বিভিন্ন প্রকারে তাদের জীবনকে বিভ্রান্ত করে তখন অস্থিরতা ঘটে।   অভিনয়ে    অঙ্কুশ হাজরা - আদিত্য রায় চৌধুরী  সায়ন্তিকা বন্দ্যোপাধ্যায় - প্রাচী  নুসরাত জাহান - ইশা  আনন্দ  লাবণী সরকার  খরাজ মুখোপাধ্যায়  রজতাভ দত্ত  বিশ্বনাথ বসু   সঙ্গীত  আমি যে কে তোমার-এর গান গুলি ইন্দ্রদীপ দাশগুপ্তের রচনা এবং প্রসেন দ্বারা লিখিত।   তথ্যসূত্র   বিষয়শ্রেণী:২০১৭-এর চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:ইন্দ্রদীপ দাশগুপ্ত সুরারোপিত চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র
মেহবুবা মুফতি সাঈদ (জন্মঃ ২২ মে ১৯৫৯) হলেন ভারতের  নিয়ন্ত্রণাধীন প্রাক্তন জম্মু ও কাশ্মীরের রাজনীতিবিদ। তিনি প্রথম নারী হিসেবে ২০১৬ থেকে ২০১৮ পর্যন্ত জম্মু ও কাশ্মীরের মুখ্যমন্ত্রী হিসেবে দায়িত্ব পালন করেছেন। হলেন কাশ্মীরের প্রাক্তন মুখ্যমন্ত্রী মুফতি মুহাম্মদ সাঈদের মেয়ে ও প্রাক্তন সংসদ সদস্য। তিনি ১৯৯৬ সালে প্রথমবার কংগ্রেসের হয়ে নির্বাচনে প্রতিদ্বন্দিতা করেন ও বিধানসভার সদস্য নির্বাচিত হন। পরবর্তীতে তার পিতা ১৯৯৯ সালে জম্মু ও কাশ্মীর পিপলস ডেমোক্রেটিক পার্টি গঠন করলে তিনিও সেই দলে যোগ দেন।   জন্ম ও পারিবারিক পরিচিতি  মেহবূবা মুফতি ১৯৫৯ সালের ২২ মে কাশ্মীরের অনন্তনাগ নামক স্থানে জন্মগ্রহণ করেন। তার পিতার নাম মু্ফতি মুহাম্মদ সাঈদ ও মাতা গুলশান আরা। Gulshan Ara hugs her daughter Mehbooba Mufti after the oath ceremony at Raj Bhawan in Jammu on Monday. -Excelsior/Rakesh – Jammu Kashmir Latest News | Tourism | Breaking News J&K. Dailyexcelsior.com. Retrieved on 28 August 2019. তারা তিন ভাই বোন। তার ভাই তাসদুক মুফতি হলিউডের একজন প্রথ্যাত  সিনেমাটোগ্রাফার এবং বোন রুবিয়া সাঈদ তিনি একজন চিকিৎসক।   শিক্ষাজীবন  মেহবূবা মুফতি স্থানীয় বিদ্যালয়ে পড়াশুনা শেষ করে কাশ্মীর বিশ্ববিদ্যালয়ে আইন নিয়ে পড়াশুনা করেন। Mehbooba Mufti (JKPDP):Constituency – Anantnag (Jammu & Kashmir) – Affidavit Information of Candidate. Myneta.info. Retrieved on 28 August 2019.   ব্যক্তি-জীবন  মেহবূবা মুফতির স্বামীর নাম জাবেদ ইকবাল শাহ, যিনি নিজে ন্যাশনাল কনফারেন্স দলের একজন প্রখ্যাত নেতা।   রাজনৈতিক জীবন   তথ্যসূত্র   বিষয়শ্রেণী:১৯৫৯-এ জন্ম বিষয়শ্রেণী:ষোড়শ লোকসভার সদস্য বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ বিষয়শ্রেণী:কাশ্মীরি রাজনীতিবিদ বিষয়শ্রেণী:কাশ্মীর বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতের বন্দী ও আটক বিষয়শ্রেণী:জীবিত ব্যক্তি বিষয়শ্রেণী:চতুর্দশ লোকসভার সদস্য বিষয়শ্রেণী:ভারতীয় রাজ্যের নারী মুখ্যমন্ত্রী বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ বিষয়শ্রেণী:জম্মু ও কাশ্মীরের লোকসভা সদস্য বিষয়শ্রেণী:জম্মু ও কাশ্মীরের মুখ্যমন্ত্রী বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির মুখ্যমন্ত্রী বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ১৯৯৬-২০০২ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:লোকসভার নারী সদস্য বিষয়শ্রেণী:জম্মু ও কাশ্মীর বিধানসভার নারী সদস্য বিষয়শ্রেণী:জম্মু ও কাশ্মীরের নারী সংসদ সদস্য বিষয়শ্রেণী:বিজবিহারার ব্যক্তি
মেজর জেনারেল রুহুল আলম চৌধুরী (জন্ম ২৪ আগস্ট ১৯৪৭ - মৃত্যু ২০ মার্চ ২০২১) একজন অবসারপ্রাপ্ত বাংলাদেশি সামরিক কর্মকর্তা যিনি বাংলাদেশ জাতীয়তাবাদী দলের (বিএনপি) ভাইস-চেয়ারম্যান হিসেবে দায়িত্ব পালন করেন। তিনি ২০০৬ সালে ইয়াজউদ্দিন আহম্মেদ নেতৃত্বাধীন তত্ত্বাবধায়ক সরকারের উপদেষ্টা হিসেবে যোগাযোগ, খাদ্য, জ্বালানি ও খনিজ সম্পদ বিভাগ এবং পার্বত্য চট্টগ্রাম বিষয়ক মন্ত্রণালয়ের দায়িত্বে ছিলেন।  প্রারম্ভিক জীবন রুহুল আলম ১৯৪৭ সালের ২৪ আগস্ট কক্সবাজার জেলার পেকুয়া উপজেলার মগনামা গ্রামের জমিদার পরিবারে জন্মগ্রহণ করেন।  কর্মজীবন রুহুল আলম ১৯৬৬ সালে পাকিস্তান সামরিক একাডেমি থেকে প্রশিক্ষণ শেষে আর্মাড কোরে যোগদান করেন। বাংলাদেশ স্বাধীনতা লাভের পর ১৯৭২ সালে বাংলাদেশ সেনাবাহিনীতে যোগদান করেন। তিনি বাংলাদেশ সেনাবাহিনীর আর্মাড কোরের অন্যতম প্রতিষ্ঠাতা ও এ কারের প্রথম পরিচালক। এছাড়া তিনি কর্মরত থাকা অবস্থায় মাস্টার জেনারেল অব দ্য অর্ডন্যান্স ছিলেন। এরপূর্বে তিনি বিভিন্ন সময় ২৪তম পদাতিক ডিভিশনের জেনারেল স্টাফ অফিসার (অপারেশন্স), প্রতিরক্ষা গোয়েন্দা মহাপরিদপ্তর, বিডিআর, মায়ানমারে বাংলাদেশ দূতাবাসের সামরিক উপদেষ্টা, সশস্ত্র বাহিনী বিভাগ এবং রাষ্ট্রপতির সামরিক সচিব হিসেবে কর্মরত ছিলেন। ১৯৯৮ সালে তিনি বাংলাদেশ সেনাবাহিনী থেকে অবসর গ্রহণ করেন।  ২০০৬ সালে ইয়াজউদ্দিন আহম্মেদ নেতৃত্বাধীন তত্ত্বাবধায়ক সরকার গঠিত হলে তিনি উপদেষ্টা হিসেবে নিয়োগ পান এবং কয়েকটি মন্ত্রণালয়ের প্রধান হিসেবে ১১ জানুয়ারি ২০০৭ পর্যন্ত দায়িত্ব পালন করেন। ২০০৯ থেকে ২০১৬ সাল পর্যন্ত তিনি বিএনপির চেয়ারপার্সন খালেদা জিয়ার উপদেষ্টা হিসেবে দায়িত্ব পালন করেন। ২০১৬ সালে জাতীয় কার্যনির্বাহী কমিটিতে তিনি দলের ভাইস-চেয়ারম্যান হন।  তথ্যসূত্র  বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কক্সবাজার জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:বাংলাদেশের খাদ্যমন্ত্রী
ধানের গান্ধি পোকা বা লেপ্টোকোরিসা অ্যাকিউটা,Thunberg CP (1783) Dissertatio entomologica novas insectorum species, sistens, cujus partem secundum, Edman, Upsaliae 2: 29-52. উত্তর অস্ট্রেলিয়া, মালয়েশিয়া এবং তাইওয়ানের একটি সর্বাধিক প্রজাতির কীট।Global Biodiversity Information Facility: Leptocorisa acuta (Thunberg, 1783) (retrieved 2 May 2020)  এর বেসিওনিম হল ছাড়পোকা এবং এটি এখন অ্যালেডি পরিবারের সদষ্য। বেশ কয়েকটি ধানের কীট প্রজাতির মধ্যে একটি, অনেকে এটি লেপ্টোকোরিসা ওরেটোরিয়ার সাথে বিভ্রান্ত হতে পারে।  এছাড়াও এর আরো অনেক নাম আছে।যেমন: দুর্গন্ধ পোকা,পেদো পোকা ইত্যাদি।  বাংলাদেশসহ ভারতের আসাম, শ্রীলঙ্কা, ভিয়েতনাম ও ইন্দোনেশিয়ায় এ পোকা ব্যাপকভাবে দেখা যায়। ধানের ক্ষতিসাধন করায় গান্ধি পোকাকে ইংরেজিতে বলে রাইস বাগ। এর সরু লম্বা পা ও শুঁড় থাকে। বাচ্চা অবস্থায় সবুজ থেকে বাদামি এবং পূর্ণবয়স্ক অবস্থায় বাদামি থেকে হলদে-সবুজ বর্ণের হয়। জীবনকাল ৬০ থেকে ৯০ দিন। স্ত্রী পোকা পাতার ওপর ২৪ থেকে ৩০টি গোলাকার খয়েরি রঙের ডিম সারি করে পাড়ে।  পরিচিতি  গান্ধী পোকা শুধু ধান নয় প্রায় ৮০টি ফসলের ক্ষতিকর পোকা নামে পরিচিত। গান্ধীপোকা এক ধরণের দুর্গন্ধ ছড়ায় যার ফলে এর নাম গান্ধীপোকা।  এ পোকা সরু লম্বা পা ও শুড় বিশিষ্ট, বাচ্চা সমূহ সবুজ থেকে বাদামী এবং পূর্ণবয়স্ক পোকা বাদামী থেকে হলদে সবুজ বর্ণের হয়।   জীবনকাল ৬০-৯০ দিনের হয়। জীবনচক্রের স্তর ৪ টি- ডিম ৩-৬ দিন, নিম্ফ ১৫-৩০ দিন, পূর্ণবয়স্ক ৩০-৫০ দিন এবং বছরে ৫ টি জেনারেশন দিতে পারে।  স্ত্রী পোকা পাতার উপর ২৪-৩০ টি গোলাকার খয়েরী রঙ এর ডিম সারি করে পাড়ে।  ক্ষতির ধরণ বাচ্চা ও পূর্ণবয়স্ক উভয়ই ধানের দুধ অবস্থায় বাড়ন্ত দানা থেকে রস চুষে নেয় ফলে ধানে চিটা হয়।  শক্ত দানা অবস্থায় আক্রমণ করার ফলে আক্রান্ত স্থান কালো হয়ে যায় এবং চাউলের মান খারাপ হয়।  ক্ষতির ব্যপ্তি ধানের গান্ধী পোকা সময়মত দমন করা না গেলে, মারাত্মক ক্ষতিকর হয়ে উঠতে পারে ফসলের জন্য এবং অনেক সময় ৩০% পর্যন্ত ফলন কমিয়ে দেয়।  তথ্যসূত্র  বহিঃসংযোগ  বিষয়শ্রেণী:কৃষির কীটপতঙ্গ
আলী মোহাম্মদ রেজ–যিনি সাধারণত আলী ধীর নামে পরিচিত–হলেন সোমালি জিহাদি গোষ্ঠী আল-শাবাবের প্রধান মুখপাত্র ও গোষ্ঠীটির সর্বোচ্চ পরিষদের একজন সদস্য।   জীবনের প্রথমার্ধ  আলী মোহাম্মদের জন্মস্থান সম্পর্কে কয়েকটি ভিন্ন তথ্য পাওয়া যায়। গারো অনলাইনের মতে, তিনি ১৯৬৬ সালে মোগাদিশুর হাওয়ালদাগ জেলায় জন্মগ্রহণ করেন।  বিবিসি সোমালি জানিয়েছে যে তিনি গালগুদুদের এল বুর শহরের কাছে জন্মগ্রহণ করেছিলেন।  তিনি হাওয়িয়ের মুরুসাদে উপগোষ্ঠীর একজন সদস্য।   রেজ আল-ইত্তিহাদ আল-ইসলামিয়া (এআইএআই) এর প্রাথমিক যুব সদস্যদের একজন ছিলেন এবং ১৯৯২ সালে ইউনাইটেড সোমালি কংগ্রেস এবং সোমালি স্যালভেশন ডেমোক্রেটিক ফ্রন্টের বিরুদ্ধে গ্রুপ যুদ্ধে অংশগ্রহণ করেছিলেন। তিনি ১৯৯৬-১৯৯৭ সালে গেডো অঞ্চলে অনুষ্ঠিত এআইএআই/ইথিওপিয়া যুদ্ধেও অংশগ্রহণ করেছিলেন।  ১৯৯৭ সালে এআইএআই ভেঙে যাওয়ার পর, রেজ মোগাদিশুতে চলে যান এবং আল-হারামিন স্কুলে শিক্ষক হিসেবে যোগদান করেন। বানাদির অঞ্চলে ইসলামী আদালতের উত্থানের সময়, তিনি বাকারা মার্কেটের একটি ফার্মেসিতে ব্যবসায়ী হিসেবে কাজ করতেন এবং তার অবসর সময় ইসলামী আদালতের কার্যক্রমে সহায়তা করার জন্য ব্যয় করতেন।    আল-শাবাব   সোমালিয়া ইথিওপিয়ান দখলের সময়, আল-শাবাবের শীর্ষ মুখপাত্র ছিলেন মুখতার রোবো । ২০০৯ সালে রোবো এবং আল-শাবাবের আমির আহমেদ গোদানের মধ্যে বিরোধের পর, রেজকে দলটির মুখপাত্র করা হয়। তাকে দলত্যাগ রোধ করতে এবং শাবাবের মুরুসাদে গোষ্ঠীর যোদ্ধাদের আনুগত্য নিশ্চিত করার জন্য গোদানের দ্বারা নির্বাচিত করা হয়েছিল বলে অভিযোগ রয়েছে।  তিনি 'শিক্ষা অফিস' গ্রুপের প্রধান হিসেবেও দায়িত্ব পালন করেন। সাংবাদিকদের সাথে এক সাক্ষাৎকারে, তিনি আল-শাবাবের হোটেলগুলিকে লক্ষ্য করে হামলা চালানোকে বৈধ সামরিক লক্ষ্যবস্তু হিসেবে ন্যায্যতা প্রদান করেন।  ২০১১ সালের পূর্ব আফ্রিকার খরার সময়, তিনি চ্যানেল ৪ নিউজের সাথে একটি সাক্ষাৎকারে দাবি করেছিলেন যে বাকুল এবং লোয়ার শাবেল অঞ্চলে কোনও দুর্ভিক্ষ হয়নি।  কেনিয়ার ২০১১ সালের অপারেশন লিন্ডা এনচি শুরু হওয়ার পরপরই, রেজ প্রকাশ্যে সতর্ক করে দিয়েছিলেন "যদি তুমি ফিরে না যাও, তাহলে আমরা কেনিয়ায় প্রবেশ করব।"  ২০১৪ সালের মার্চ মাসে, কেনিয়ার প্রতিরক্ষা বাহিনী রেজকে হত্যা করার দাবি করে।  ২০১৯ সালের আগস্টে, সোমালি জাতীয় সেনাবাহিনী (এসএনএ) সোমালি বিশেষ বাহিনী ব্যবহার করে একটি অভিযানের সময় তাকে গুরুতর আহত করার দাবি করে।  ২০২২ সালের অক্টোবরে, সোমালি জাতীয় সেনাবাহিনী দাবি করে যে তারা রেজকে হত্যা করেছে। তবে পরবর্তীতে নিশ্চিত হওয়া যায় যে তাদের দাবিটি ভুল ছিল।   ২০২১ সালে মার্কিন যুক্তরাষ্ট্র রেজকে 'বিশেষভাবে মনোনীত বৈশ্বিক সন্ত্রাসী' হিসেবে চিহ্নিত করে এবং ২০২৩ সালে তার গ্রেপ্তারের জন্য যেকোনো তথ্যের জন্য পাঁচ মিলিয়ন ডলার পুরস্কার ঘোষণা করে।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম বিষয়শ্রেণী:মুখপাত্র বিষয়শ্রেণী:অপর্যালোচিত অনুবাদসহ পাতা বিষয়শ্রেণী:আল-শাবাবের সদস্য
রংপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রংপুর জেলায় অবস্থিত জাতীয় সংসদের ১৯ নং আসন।  সীমানা এটি রংপুর জেলার গংগাচড়া উপজেলা  এবং রংপুর সিটি কর্পোরেশনের ১, ২, ৩, ৪, ৫, ৬, ৭ ও ৮ ওয়ার্ড নিয়ে গঠিত।   নির্বাচিত সাংসদ  নির্বাচনসাংসদরাজনৈতিক দল ১৯৭৩ আবদুর রউফ বাংলাদেশ আওয়ামী লীগ ১৯৭৯ শফিকুল গনি স্বপন বাংলাদেশ জাতীয়তাবাদী দলসীমানা পরিবর্তন ১৯৮৬ ময়েজুদ্দিন সরকার জাতীয় পার্টি ১৯৯১ হুসেইন মুহাম্মদ এরশাদ জাতীয় পার্টি ১৯৯১ উপনির্বাচন করিমুদ্দিন ভরসা জাতীয় পার্টি ফেব্রুয়ারি ১৯৯৬ শুন্য জুন ১৯৯৬ শরফুদ্দিন আহমেদ ঝন্টু জাতীয় পার্টি (এরশাদ) ২০০১ মসিউর রহমান রাঙ্গা ইসলামী জাতীয় ঐক্য ফ্রন্ট ২০০৮ হোসাইন মকবুল শাহরিয়ার জাতীয় পার্টি (এরশাদ) ২০১৪ মসিউর রহমান রাঙ্গা জাতীয় পার্টি (এরশাদ) ২০১৮ মসিউর রহমান রাঙ্গা জাতীয় পার্টি (এরশাদ) ২০২৪ আসাদুজ্জামান বাবলু স্বতন্ত্র   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মসিউর রহমান রাঙ্গা বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন   ১৯৯১ সালের সাধারণ নির্বাচনে হুসেন মুহাম্মদ এরশাদ জেল থেকে পাঁচটি আসনের নির্বাচনে দাড়ান: রংপুর-১, রংপুর-২, রংপুর-৩, রংপুর-৫, ও রংপুর-৬। সবগুলি আসনে জয়লাভের পর তিনি রংপুর-৩ আসনকে প্রতিনিধিত্ব করার বেছে নেন, ফলে বাকি চার আসনে উপ-নির্বাচন অনুষ্ঠিত হয়। ১৯৯১ সালের উপ-নির্বাচনে জাতীয় পার্টির করিমুদ্দিন ভরসা নির্বাচিত হন।   তথ্যসূত্র   বহিঃসংযোগ  প্রথম আলোতে রংপুর-১  বিষয়শ্রেণী:রংপুর জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
থাম্ব উইলিয়াম অ্যাডামসন (২ এপ্রিল ১৮৬৩ - ২৩ ফেব্রুয়ারি ১৯৩৬) একজন স্কটিশ ট্রেড ইউনিয়নবাদী এবং লেবার পার্টির রাজনীতিবিদ ছিলেন। তিনি ১৯১৭ থেকে ১৯২১ সাল পর্যন্ত লেবার পার্টির নেতা ছিলেন এবং ১৯২৪ সালে স্কটল্যান্ডের সেক্রেটারি অফ স্টেট ছিলেন এবং ১৯২৯-১৯৩১ সালে রামসে ম্যাকডোনাল্ডের নেতৃত্বে প্রথম দুটি শ্রম মন্ত্রণালয়ে ছিলেন।   রাজনৈতিক পেশা  বাম|থাম্ব| ১৯২০ সালে অ্যাডামসন নতুন লেবার পার্টির সাথে সক্রিয়, অ্যাডামসন ১৯১০ সালের ডিসেম্বরের সাধারণ নির্বাচনে ওয়েস্ট ফিফের জন্য সংসদে প্রথম নির্বাচিত হন। সেই নির্বাচনে লিবারেলদের কাছ থেকে একমাত্র লেবার লাভ ছিল তার বিজয়।  অ্যাডামসন ১৯১৭ সালের ২৪ অক্টোবর সংসদীয় লেবার পার্টির চেয়ারম্যান নির্বাচিত হন, এই পদটি তিনি ১৯২১ সাল পর্যন্ত অধিষ্ঠিত ছিলেন।Spartacus-educational.com William Adamson  তিনি ১৯১৮ সালের সাধারণ নির্বাচনে দলকে নেতৃত্ব দেন, যেখানে ১৫টি আসন লাভ করে এবং প্রথমবারের মতো হাউস অফ কমন্সে বৃহত্তম বিরোধী দলে পরিণত হয়; যাইহোক, অ্যাডামসন নাকি স্বাধীন লিবারেলদের নেতা, ডোনাল্ড ম্যাক্লিয়ান কমন্সে বিরোধী দলের সত্যিকারের নেতা বলে দাবি করতে পারেন তা নিয়ে অনিশ্চয়তা রয়ে গেছে।  ১৯১৮ সালে তিনি প্রিভি কাউন্সিলে শপথ নেন। ১৯১৯ সালে, অ্যাডামসন আত্মবিশ্বাসী ছিলেন যে প্রথম বিশ্বযুদ্ধের অভিজ্ঞতা "আমাদের জনগণের সকল বিভাগের মধ্যে একটি ভিন্ন পরিবেশ এবং সম্পূর্ণ ভিন্ন সম্পর্ক তৈরি করবে" এবং সামাজিক সংস্কারের প্রক্রিয়ায় একটি জলাধার হিসেবে কাজ করবে।Philip Abrams Past & Present, The Failure of Social Reform, 1918–1920’ (1963), p.49 তিনি ১৯২৪ সালে স্কটল্যান্ডের সেক্রেটারি এবং স্কটল্যান্ডের সেক্রেটারি অফ স্টেট হিসাবে এবং ১৯২৯ থেকে ১৯৩১ Spartacus-educational.com William Adamson  ম্যাকডোনাল্ডের শ্রম সরকারগুলিতে দায়িত্ব পালন করেন।  যাইহোক, জাতীয় সরকার গঠনের পর তিনি ম্যাকডোনাল্ডের সাথে বিভক্ত হয়ে পড়েন। অ্যাডামসন ১৯৩১ সালের নির্বাচনে তার আসন হারান যেটি তিনি ম্যাকডোনাল্ডের জোটের বিরুদ্ধে লেবার পক্ষে প্রতিদ্বন্দ্বিতা করেছিলেন।Spartacus-educational.com William Adamson  তিনি ১৯৩৫ সালের নির্বাচনে আবার দাঁড়ান কিন্তু আবারও আসনটি নিতে ব্যর্থ হন, এই সুযোগে গ্রেট ব্রিটেনের কমিউনিস্ট পার্টির উইলিয়াম গ্যালাচারের কাছে হেরে যান।David Howell, Adamson, William [Willie] (1863–1936), Oxford Dictionary of National Biography   তথ্যসূত্র    টরেন্স, ডেভিড, দ্য স্কটিশ সেক্রেটারিজ (বারলিন 2006)   বহিঃসংযোগ      বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯২৩-১৯২৪ বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:যুক্তরাজ্যের সংসদ সদস্য ১৯১৮-১৯২২ বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:ফাইফের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:শ্রমিক দল (যুক্তরাজ্য) এর নেতা বিষয়শ্রেণী:স্কটিশ শ্রমিক দলের সংসদ সদস্য বিষয়শ্রেণী:১৯৩৬-এ মৃত্যু বিষয়শ্রেণী:১৮৬৩-এ জন্ম
দিল দিল দিল হচ্ছে ২০১৬ সালে মুক্তিপ্রাপ্ত বসগিরি চলচ্চিত্রের একটি প্রণয়ধর্মী গান। গানটির সুর ও সঙ্গীতায়োজন করেছেন শওকত আলী ইমন এবং দ্বৈতভাবে গেয়েছেন ইমরান মাহমুদুল ও দিলশাদ নাহার কনা। এটি ২০১৬ সালের ৪ সেপ্টেম্বর খান ফিল্মসের ব্যানারে ললিপপ ইউটিউব চ্যানেলে মুক্তি পায়।   কলাকুশলী   গানটির নৃত্য পরিচালনা করেন আদিল শেইখ এবং এটির চিত্রগ্রহণ করেন টুবান।   চিত্রগ্রহণ  থাইল্যান্ডের বিভিন্ন স্থানে করা হয় গানটির চিত্রায়ন।   অভ্যর্থনা  ২০২১ সালের ৫ সেপ্টেম্বর পর্যন্ত গানটি ৮ কোটিরও বেশিবার দেখা হয়।   তথ্যসূত্র    বহিঃসংযোগ